สรุปภาวะตลาดต่างประเทศ ประจำวันที่ 14 มิ.ย. 2562
สรุปภาวะตลาดต่างประเทศ ประจำวันที่ 14 มิ.ย. 2562
สรุปภาวะตลาดต่างประเทศ ประจำวันที่ 14 มิ.ย. 2562
17 มิ.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (14 มิ.ย.) โดยตลาดถูกกดดันจากการร่วงลงของหุ้นกลุ่มชิพและกลุ่มเทคโนโลยี หลังบริษัทบรอดคอม ซึ่งเป็นผู้ผลิตชิพในธุรกิจสื่อสาร เปิดเผยรายได้ต่ำกว่าคาด
ดัชนีเฉลี่ยอุตสาหกรรมดาวโจนส์ปิดที่ 26,089.61 จุด ลดลง 17.16 จุด หรือ -0.07% ขณะที่ดัชนี Nasdaq ปิดที่ 7,796.66 จุด ลดลง 40.47 จุด หรือ -0.52% และ ดัชนี S&amp;P500 ปิดที่ 2,886.98 จุด ลดลง 4.66 จุด หรือ -0.16%
 
ตลาดหุ้นยุโรปปิดลดลงเมื่อวันศุกร์ (14 มิ.ย.) โดยหุ้นกลุ่มเทคโนโลยีนำตลาดปรับตัวลง หลังบริษัทบรอดคอม ซึ่งเป็นบริษัทผลิตชิพของสหรัฐเปิดเผยรายได้ต่ำกว่าคาด และปรับลดตัวเลขคาดการณ์รายได้สำหรับปีงบการเงินปัจจุบัน นอกจากนี้ ตลาดยังถูกกดดันจากการที่จีนเปิดเผยข้อมูลการผลิตภาคอุตสาหกรรมเดือนพ.ค.เพิ่มขึ้นน้อยกว่าคาด
ดัชนี Stoxx Europe 600 ลดลง 0.40% ปิดที่ 378.81 จุด
ดัชนี CAC-40 ตลาดหุ้นฝรั่งเศสปิดที่ 5,367.62 จุด ลดลง 8.01 จุด หรือ -0.15% ขณะที่ ดัชนี DAX ตลาดหุ้นเยอรมันปิดที่ 12,096.40 จุด ลดลง 72.65 จุด หรือ -0.60% และ ดัชนี FTSE 100 ตลาดหุ้นลอนดอนปิดที่ 7,345.78 จุด ลดลง 22.79 จุด หรือ -0.31%
 
ตลาดหุ้นลอนดอนปิดลดลงเมื่อวันศุกร์ (14 มิ.ย.) โดยหุ้นกลุ่มธนาคารและกลุ่มส่งออกนำตลาดปรับตัวลง หลังถูกกดดันจากการที่จีนเปิดเผยข้อมูลการผลิตภาคอุตสาหกรรมเดือนพ.ค.เพิ่มขึ้นน้อยกว่าคาด
ดัชนี FTSE 100 ตลาดหุ้นลอนดอนปิดที่ 7,345.78 จุด ลดลง 22.79 จุด หรือ -0.31%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวขึ้นเมื่อวันศุกร์ (14 มิ.ย.) โดยได้แรงหนุนจากการที่ตลาดยังคงมุ่งความสนใจไปที่ความตึงเครียดในตะวันออกกลาง ซึ่งอาจส่งผลกระทบต่อการผลิตน้ำมัน
สัญญาน้ำมันดิบ WTI ส่งมอบเดือนก.ค. เพิ่มขึ้น 23 เซนต์ หรือ 0.4% ปิดที่ 52.51 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 70 เซนต์ หรือ 1.1% ปิดที่ 62.01 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้นเล็กน้อยเมื่อวันศุกร์ (14 มิ.ย.) เนื่องจากนักลงทุนยังคงเข้าซื้อทองคำในฐานะสินทรัพย์ที่ปลอดภัย ท่ามกลางสถานการณ์ตึงเครียดที่เพิ่มขึ้นในตะวันออกกลาง
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 80 เซนต์ หรือ 0.06% ปิดที่ 1,344.50 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 8.9 เซนต์ หรือ 0.6% ปิดที่ 14.803 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 4.70 ดอลลาร์ หรือ 0.58% ปิดที่ 804.70 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 23.30 ดอลลาร์ หรือ 1.6% ปิดที่ 1,461.50 ดอลลาร์/ออนซ์
 
ดอลลาร์แข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (14 มิ.ย.) โดยได้แรงหนุนจากการที่สหรัฐเปิดเผยข้อมูลยอดค้าปลีกที่แข็งแกร่ง
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน บวก 0.58% สู่ระดับ 97.5702
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.56 เยน จากระดับ 108.32 เยน และแข็งค่าเมื่อเทียบกับฟรังก์สวิส ที่ระดับ 0.9990 ฟรังก์ จากระดับ 0.9933 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3416 ดอลลาร์แคนาดา จากระดับ 1.3325 ดอลลาร์แคนาดา
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1208 ดอลลาร์ จากระดับ 1.1279 ดอลลาร์ ขณะที่เงินปอนด์อ่อนค่าลงแตะที่ระดับ 1.2584 ดอลลาร์ จากระดับ 1.2682 ดอลลาร์ และ ดอลลาร์ออสเตรเลียอ่อนค่าลงสู่ระดับ 0.6866 ดอลลาร์สหรัฐ จากระดับ 0.6916 ดอลลาร์สหรัฐ